stanford-oval/wikipedia huggingface dataset:
Theodore White
Ura > Toimittajana Kiinassa ja Euroopassa

White sopi kirjoittavansa Kiinasta artikkeleita The Boston Globeen ja myi joitakin artikkeleita myös The Manchester Guardianiin. Nähtyään 1939 japanilaisten pommittavan Pekingiä hän päätti jatkaa uraansa toimittajana sen sijaan, että olisi palannut Harvardiin professoriksi. Kiinassa White aloitti Time-lehden kirjeenvaihtajana ja sai vakituisen paikan vuonna 1940. Whiten kontakteihin Kiinassa kuului muun muassa tuleva kommunistijohtaja Zhou Enlai.
White palasi 1941 New Yorkiin Time-lehden Itä-Aasian-toimittajaksi. Yhdysvaltain liityttä toiseen maailmansotaan White palasi Aasiaan, missä hän toimi sotakirjeenvaihtajana ja Timen toimiston johtajana. Sodan aikana White kirjoitti muun muassa Henanin vuoden 1943 nälänhädästä ja Kiinan sisäpolittisesta kamppailusta, haastatteli Mao Zedongia ja raportoi Japanin antautumisesta USS Missourilla. Sodan jälkeen White jätti Timen annettuaan epäsuosiollisia kommentteja kiinalaisjohtaja Tšiang Kai-šekistä, jota Timen johtaja Henry Luce ihaili. White esitti omia näkemyksiään bestselleriksi nousseessa kirjassaan Thunder Out of China.
Jätettyään Timen White kirjoitti hetken The New Republicille, mutta piti Henry A. Wallacen vaatimuksia liian rajoittavina. White ei saanut paikkaa mistään merkittävästä sanomalehdestä, sillä hänen aikaansa Kiinassa pidettiin hyvin radikaalina kylmän sodan aikaan. White lähti Kiinasta Pariisiin, jossa työskenteli hetken Overseas News Agencylle. Sen ajauduttua konkurssiin hän toimi hetken freelancerina ja vuodesta 1951 The Reporterin Euroopan-pääkirjeenvaihtajana. White kirjoitti viiden vuoden aikana Euroopan selviytymisestä toisesta maailmansodasta, talouden kehittymisestä, Naton muodostamisesta ja kokemuksistaan Euroopassa kirjan Fire in the Ashes.
Ura > Poliittisena kommentoijana Yhdysvalloissa

White palasi 1953 Yhdysvaltoihin ja keskittyi jatkossa maan politiikkaan. Hän joutui pian mccarthyismin uhriksi, kun hän puolusti ulkoministeriön kuulusteluihin joutunutta ystäväänsä John Paton Daviesia. Whitekin joutui tutkimusten kohteeksi, ja hänen passinsakin kumottiin hetkeksi. Kokemus pelotti häntä, eikä hän sen takia kirjoittanut jatkossa ulkomaanpolitiikasta tai puolustuspolitiikasta.
White aloitti 1954 The Reporterin kansalliseen politiikkaan keskittyneenä toimittajana ja siirtyi sitten Collier’sille. Hän jäi kuitenkin työttömäksi, kun Collier’sin toiminta loppui 1956. White kirjoitti tämän jälkeen ensimmäisen romaaninsa, The Mountain Road (1958), josta tehtiin myöhemmin Vuoristotie-niminen elokuva. Romaani perustui Whiten kokemuksiin Kiinassa ja hänen toinen romaaninsa The View from the Fortieth Floor (1960) hänen aikaansa Collier’silla. Jälkimmäisen romaanin elokuvaoikeudet hän myi 80 000 dollarilla näyttelijä Gary Cooperille.
Saatuaan taloudellista varmuutta White aloitti uransa merkittävimmän projektin, jonka ansiosta hän sai myös kunnioitusta poliittisena kommentoijana ja nykyhistorioitsijana. Hän alkoi kirjoittaa vuoden 1960 presidentinvaalien kampanjoinnista. Whiten kirjasta The Making of the President – 1960 tuli todella suosittu, ja se aloitti käytännössä uuden poliittisen raportoinnin tyylilajin, jossa yhdistyivät kirjailijan tarinankerronta ja historioitsijan laajemmat näkemykset. Kirjaa myytiin yli neljä miljoonaa kappaletta, ja se tuotti Whitelle noin puoli miljoonaa dollaria. White voitti siitä lisäksi Pulitzerin tietokirjallisuuspalkinnon.
White kirjoitti myös vuoden 1964, vuoden 1968 ja vuoden 1972 vaaleista. Hänen piti kirjoittaa myös vuoden 1976 vaaleista, mutta päättikin kirjoittaa Watergate-skandaalia käsitelleen teoksen Breach of Faith: The Fall of Richard Nixon (1976). Kolme vuotta myöhemmin White julkaisi omaelämäkertansa In Search of History. Vuonna 1982 ilmestynyt America in Search of Itself käsitteli vuoden 1980 vaaleja mutta myös laajemmin 25 vuoden ajanjaksoa Yhdysvaltain historiassa.
Yksityiselämä

White kuoli halvauksen jälkeen toukokuussa 1986. Hän oli kahdesti naimisissa; avioliitto Nancy Ariana Beanin kanssa kesti vuodesta 1947 vuoteen 1971, ja vuonna 1974 hän nai Beatrice H. Hofstadterin. Hänellä oli kaksi lasta ensimmäisestä liitostaan.
Tähtikitararausku

| Tähtikitararausku> Uhanalaisuusluokitus |
| --- | --- |
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Rustokalat Chondrichthyes
Alaluokka::  Leveäsuiset Elasmobranchii
Lahko::  Rauskukalat Rajiformes
Heimo::  Kitararauskut Rhinobatidae
Suku::  Rhinobatos
Laji::  albomaculatus
Kaksiosainen nimi
 Rhinobatos albomaculatus  Norman, 1930 
Infobox OKVirheellinen NIMI-arvoIUCN-testi OK: 
Tähtikitararausku (Rhinobatos albomaculatus) on kitararauskujen heimoon kuuluva kala.
Tähtikitararausku kasvaa tyypillisesti 75 cm pitkäksi.
Sitä tavataan Atlantin itäosassa Guineanlahdelta Angolaan. Se esiintyy rannikkovesissä alle 35 metrin syvyydessä.
Tähtikitararausku luokitellaan äärimmäisen uhanalaiseksi, ja sen kannan arvioidaan pienentyneen yli 80 prosenttia 24 vuodessa (kolmen sukupolven aikana). Kantaa on pienentänyt ylikalastus lihan ja evien vuoksi. Lihaa syödään alueella perinteisesti kuivattuna tai savustettuna. Evät myydään luultavasti ulkomaille. Tähtikitararauskuja kuolee myös muun kalastuksen sivusaaliina.
Tummasarvipöllö

| Tummasarvipöllö |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pöllölinnut Strigiformes
Heimo::  Pöllöt Strigidae
Suku::  Sarvipöllöt Asio
Laji::  stygius
Kaksiosainen nimi
 Asio stygius  Wagler, 1832 
Katso myös
   Tummasarvipöllö Wikispeciesissä   Tummasarvipöllö Commonsissa 
Infobox OKNimi-testi OKIUCN-testi OK: 
Tummasarvipöllö (Asio stygius) on keskikokoinen tummasävyinen pöllö. Sillä on keltaiset silmät, musta nokka, tumma mustanpuhuva naama ja valkoiset kulmat. Alapuolelta se on likaisen nahanvärinen, ja siinä on ruskeita juovia ja viiruja. Yläpuoli on käänteinen, nahanvärisiä juovia ja viiruja, tummalla pohjalla.
Tummasarvipöllön elinaluetta ovat kuivat ja kosteat alavat ja vuoristometsät, laidunalueet ja maaseudun puutarhat. Se elää lehti- ja ikivihreissä metsissä ja avoimilla alueilla, joissa on metsäläikkiä. Se elää merenpinnan tasolta 3 100 metrin korkeuteen.
Laji syö erilaisia saaliseläimiä, kuten lintuja, pikkunisäkkäitä, matelijoita, sammakkoeläimiä, äyriäisiä ja hyönteisiä. Se saalistaa öisin.
Tummasarvipöllö munii kaksi munaa risupesään, jonka muut linnut ovat tehneet, mutta joskus se voi pesiä maassa, kuten sen sukulainen suopöllö.
Tummasarvipöllö ei ole kaikkialla uhanalainen, joskin sen status vaihtelee suuresti sen levinneisyysalueella. Se elää Etelä-Amerikassa ja osissa Keski-Amerikkaa. Se on dokumentoitu kahdesti Texasissa.
Sen tieteellisen nimen osa stygius tarkoittaa "Styks-jokeen liittyvää", mutta yleisesti se tarkoittaa kaikkea tummaa ja synkkää.
Tummasarvipöllöllä on kuusi alalajia:
Asio stygius barberoi W. Bertoni, 1930
Asio stygius lambi R. T. Moore, 1937
Asio stygius noctipetens Riley, 1916
Asio stygius robustus L. Kelso, 1934
Asio stygius siguapa (Orbigny, 1839)
Asio stygius stygius (Wagler, 1832)
Aiheesta muualla

Tummasarvipöllö (Asio stygius) BirdLife International Data Zone. (englanniksi)
Tommi Launonen

| Tommi Launonen> Henkilötiedot |
| --- | --- |
Ammatti:  muusikko
Muusikko
Taiteilijanimi:  Ceasar McLaunone
Laulukielet:  englanti
Aktiivisena:  1994–2004
Tyylilajit:  black metal
Soittimet:  laulu, bassokitara
Yhtyeet:  Nomicon, Walhalla, Gandalf, Gloomy Grim, Soulgrind
  [ Muokkaa Wikidatassa ] [ ohje ]  
Tommi Launonen on suomalainen metallimusiikin laulaja sekä basisti.
Diskografia

The Me / Northodox (1995,  split-albumi, Shiver Records)
Promo 1996 (1996,  demo, omakustanne)
Yellow (1997,  Shiver Records)
Promo 1998 (1998,  demo, omakustanne)
Halla (2001,  Sagitarius Productions)
War Over Nordland (1997,  EP, The Root of All Evil Records)
Firereich (2000,  The Root of All Evil Records)
Laughing One (2004,  single, omakustanne)
Demo 2 (1994,  demo, omakustanne)
Friendship Is Friendship, War Is War! (1997,  demo, omakustanne)
Blood, Monsters, Darkness (1998,  Holy Records)
Born in Fire (2000,  VHS, Holy Records)
Life? (2000,  Holy Records)
Written in Blood (2001,  Holy Records)
Whitsongs (1997,  Icarus Music)
Helkavirsiä, Promo 1997 (1997,  demo, omakustanne)
Kalma (1999,  Holy Records)
Aiheesta muualla

Tommi Launonen metal-archives.com -sivustolla
Tomoyuki Kajino

| Henkilötiedot |
| --- | --- | --- |
Koko nimi: Tomoyuki Kajino
Syntymäaika: 11. heinäkuuta 1960 (ikä 64)
Syntymäpaikka: Aichi, Japani
Kansalaisuus:  Japani
Pelipaikka: Puolustaja
Pituus: 182 cm
Seurat
| Vuodet | Seura | O (M) |
| 1983–1992 1992–1993 1994–1995 | Yanmar Diesel Gamba Osaka Kashiwa Reysol | 174 (7) 23 (0) 27 (0) |
Maajoukkue
| 1988–1989 | Japani | 9 (1) |
 Seurajoukkueuran tilastot kattavat vain kansalliset sarjat.
Tomoyuki Kajino (jap. 梶野 智幸, Kajino Tomoyuki; s. 11. heinäkuuta 1960 Aichi) on japanilainen entinen jalkapalloilija.
Jalkapallomaajoukkue

Kajino debytoi Japanin maajoukkueessa kesäkuussa 1988. Hän on pelannut yhdeksän maaottelua ja tehnyt niissä yhden maalin.
Aiheesta muualla

National Football Teams
Tomozuru (1933)

| Tomozuru / 友鶴 |
| --- | --- |
 Tomozuru

Aluksen vaiheet
Rakentaja:  Maizurun laivastoarsenaali
Kölinlasku:  11. marraskuuta 1932
Laskettu vesille:  1. lokakuuta 1933
Palveluskäyttöön:  24. helmikuuta 1934
Poistui palveluskäytöstä:  10. toukokuuta 1945
Loppuvaihe:  upotettu 24. maaliskuuta 1945
Tekniset tiedot
Uppouma:  544 t (standardi) 759 t (kuormattu)
Pituus:  79 m (vesiraja) 82 m (kokonaispituus)
Leveys:  7,4 m
Syväys:  2,5 m
Koneteho:  11 000 shp
Nopeus:  30 solmua
Miehistöä:  113
Aseistus
Aseistus:  3 × 127 mm/50 type 11 1 × 40 mm ilmatorjuntatykki 4 × 533 mm torpedoputkea
Tomozuru (jap. 友鶴) oli keisarillisen Japanin laivaston vuonna 1934 valmistunut Chidori-luokan torpedovene.
Valmistus

Alus tilattiin vuoden 1931 hankinnoissa Maizurun laivastontelakalta, missä köli laskettiin 11. marraskuuta 1932. Alus laskettiin vesille 1. lokakuuta 1933 ja valmistui 24. helmikuuta 1934.
Palvelus

Alus kaatui myrskyssä 12. maaliskuuta 1934. Hylky hinattiin satamaan ja  kunnostettiin. Alus upposi 24. maaliskuuta 1945 ilmahyökkäyksessä Amami Oshiman länsipuolella. Se poistettiin alusluettelosta 10. toukokuuta.
Tummaraitakerttu

| Tummaraitakerttu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Hertut Cisticolidae
Suku::  Raitakertut Calamonastes
Laji::  simplex
Kaksiosainen nimi
 Calamonastes simplex  (Cabanis, 1878) 
Synonyymit
 Camaroptera simplex 
Infobox OKNimi-testi OKIUCN-testi OK: 
Tummaraitakerttu (Calamonastes simplex) on herttujen heimoon kuuluva varpuslintu.
Levinneisyys

Tummaraitakerttua tavataan Djiboutissa, Etiopiassa, Keniassa, Somaliassa, Etelä-Sudanissa, Sudanissa, Tansaniassa ja Ugandassa. Lajin on kuvattu olevan paikallisesti yleinen, ja sen kannankehitys on vakaa. Se on luokiteltu elinvoimaiseksi.
Tummapuuyökkönen

| Tummapuuyökkönen |
| --- | --- |

Uhanalaisuusluokitus
 
 
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Yökkösmäiset Noctuoidea
Heimo::  Yökköset Noctuidae
Suku::  Lithophane
Laji::  consocia
Kaksiosainen nimi
 Lithophane consocia  (Borkhausen, 1792) 
Katso myös
   Tummapuuyökkönen Commonsissa 
Infobox OKNimi-testi OK: 
Tummapuuyökkönen (Lithophane consocia) on yleisin puuyökkösten (Lithophane) suvun lajeista. Lajin pohjaväri oli ennen harmaahko, mutta on nykyisin selvästi tummempi, lähes musta. Tosin värityksen vaihtelu on suurta. Tummapuuyökkönen on levinnyt Suomessa Etelä-Suomeen, missä se viihtyy erityisesti rannoilla, mutta myös rehevillä niityillä ja puutarhoissa. Tummapuuyökkösellä on pitkä lentoaika: maaliskuusta toukokuuhun ja elokuusta marraskuun alkuun. Lajin on nähty lentävän jopa tammikuussa erityisen leutona talvi-iltana.
Aiheesta muualla

Perhoset: Tummapuuyökkönen (Lithophane consocia)
Viljami Sinisalo

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Viljami Kari Veikko Sinisalo
Syntymäaika: 11. lokakuuta 2001 (ikä 22)
Syntymäpaikka: Hyvinkää, Suomi
Pelipaikka: maalivahti
Pituus: 190 cm
Seura
Seura: Celtic
Junioriseurat
:  HyPS
:  HJK
2015-2016: FC Honka
2017: FC Espoo
Seurat
| Vuodet | Seura | O | (M) |
| 2017 | FC Espoo | 1 | (0) |
| 2018–2024 | Aston Villa | 0 | (0) |
| 2020–2021 | → Ayr United (laina) | 22 | (0) |
| 2022–2023 | → Burton Albion (laina) | 4 | (0) |
| 2023–2024 | → Exeter City (laina) | 45 | (0) |
| 2024– | Celtic | 0 | (0) |
Maajoukkue
| 2016–2017 | Suomi U16 | 5 | (0) |
| 2017–2018 | Suomi U17 | 11 | (0) |
| 2018–2019 | Suomi U18 | 5 | (0) |
| 2019 | Suomi U19 | 5 | (0) |
| 2019–2022 | Suomi U21 | 14 | (0) |
| 2023– | Suomi | 3 | (0) |
 Seurajoukkueuran tilastot kattavat vain kansalliset sarjat, päivitetty 17. heinäkuuta 2024.  Maajoukkueuran tilastot päivitetty 2. heinäkuuta 2024.
Viljami Kari Veikko Sinisalo (s. 11. lokakuuta 2001 Hyvinkää) on suomalainen jalkapalloilija, joka pelaa maalivahtina Skotlannin Valioliigan Celticissä.
Sinisalo pelasi ensimmäisen miesten ottelun 15-vuotiaana Kakkosessa pelanneen FC Espoon maalivahtina kesäkuussa 2017. Hän siirtyi kesällä 2018 Aston Villan akatemiaan. Syyskuussa 2020 hänet lainattiin Skotlannin toiseksi korkeimmalla sarjatasolla Mestaruussarjassa pelaavaan Ayr Unitediin. Aston Villa uusi Sinisalon sopimuksen heinäkuussa 2021. Vuotta myöhemmin heinäkuussa 2022 hän solmi uuden sopimuksen. Heinäkuussa 2022 hänet lainattiin Englannin ykkösliigassa pelaavaan Burton Albioniin. Sinisalo kuitenkin palasi takaisin Aston Villaan kesken kauden tammikuussa 2023. Kaudeksi 2023–2024 Sinisalo lainattiin Englannin ykkösliigan Exeter Cityyn.
Kesällä 2024 Sinisalo siirtyi viisivuotisella sopimuksella Skotlannin Valioliigaan Celticin joukkueeseen. Siirtosumman arvioitiin olevan noin 1,2 miljoonaa euroa.
Sinisalo valittiin vuoden 2022 Captain's Ball -gaalassa U21-maajoukkueen vuoden parhaaksi pelaajaksi. Hänet kutsuttiin ensimmäisen kerran A-maajoukkueeseen syksyllä 2022 pelattuihin Kansojen liiga -otteluihin. Debyyttinsä hän teki harjoitusottelussa Viroa vastaan 12. tammikuuta 2023.
Yksityiselämä

Sinisalo kuuluu kulttuurisukuun. Hänen isoisänsä on näyttelijä Veikko Sinisalo, tätinsä näyttelijä Kirsi-Kaisa Sinisalo ja setä kapellimestari Jarno Sinisalo. Sinisalon serkun isä on Eppu Normaali -yhtyeen Pantse Syrjä.
The Kin

| The Kin> (Lordi's the Kin) |
| --- | --- |

Ohjaaja:  Lauri Haukkamaa
Käsikirjoittaja:  Mr. Lordi, Lauri Haukkamaa
Tuottaja:  Leila Lyytikäinen
Säveltäjä:  Mr. Lordi
Pääosat:  Amanda Thurman, Bruce Marsland, Delia De Giovanni
Valmistustiedot
Valmistusmaa:   Suomi
Tuotantoyhtiö:  Kinoproduction / BMG
Ensi-ilta:  16. huhtikuuta 2004
Kesto:  33 min
Alkuperäiskieli:  englanti
Budjetti:  2000,00 euroa
Seuraaja:  Dark Floors
Aiheesta muualla
IMDb 
Elonet
Infobox OKNimi-testi OK: 
The Kin (käytetään myös nimeä Lordi's the Kin) on vuonna 2004 julkaistu suomalainen Mr. Lordin ideoima lyhytelokuva. The Kinin on ohjannut Lauri Haukkamaa. Elokuvassa Lordi-yhtyeen jäsenet esiintyvät sivurooleissa nimettöminä hirviöinä käyttäen omia esiintymisasujaan.
Elokuvan kuvausten piti alun perin alkaa jo elokuussa 2003, mutta kiireiden vuoksi ne alkoivat saman vuoden marraskuussa ja jatkuivat tammikuuhun 2004. Ajoitus sattui sopivasti The Monsterican Dream -levyn julkaisun kanssa, joten elokuva lisättiin albumin rajoitettuun erikoispainokseen keväällä 2004. Elokuva ei tullut elokuvateatterilevitykseen, mutta se esitettiin SubTV:lla kahdesti vuonna 2004. The Kin on myös saatavilla vuonna 2006 julkaistulla Lordin Market Square Massacre -DVD:llä.  Elokuvassa on Dynamite Tonite -niminen pornolehti, joka painettiin varta vasten elokuvaa varten. Lehden kuvissa esiintyy Rakel Liekki. Elokuvassa on myös kuvitteellisen  Monsterica-merkin tupakka-aski, joka mukailee Marlboro-askia.
Juoni

Elokuva kertoo Anna Hendersonista, joka kirjoittaa kirjaa hirviöistä ja yliluonnollisista ilmiöistä. Annan äiti tuki tytärtään kirjan teossa, mutta äiti kuoli vielä kirjan tekoprosessin ollessa kesken. Äidin kuoltua Anna lähtee siskonsa Julien kanssa edesmenneen äitinsä talolle, joka sijaitsee maaseudulla, järven rannalla ja metsän keskellä. Talossa Anna ja Julie tutkivat äitinsä vanhoja tavaroita ja sopivat, mitkä tavarat säilytetään ja mitkä myydään pois.
Tutkiessaan vanhoja valokuvia sisarukset huomaavat kuviin kirjoitettujen tietojen (esimerkiksi vuosilukujen) poikkeavan todellisuudesta. Julie arvelee äidin olleen huonomuistinen, eikä hän vanhuusiällä enää muistanut asioita hyvin. Anna ahdistuu tilanteesta ja myöhemmin hän yksin ollessaan löytää vanhan pahvilaatikon, jonka pohjalla on kuolleen vauvan luuranko. Anna kauhistuu ja yrittää soittaa Julielle, mutta huomaa puhuvansa itsensä kanssa. Puhelun päätyttyä Anna huomaa huoneen ovella Mr. Lordin, joka vie Annan helvetilliseen koomaan.
Herättyään koomasta Anna huomaa makaavansa rautatieaseman lattialla äitinsä (vaikka tämä olikin kuollut) edessä. Anna nousee ylös ja halaa äitiään. Samalla hän kuulee manalan junan kellojen soivan lähdön merkiksi. Anna huomaa olevansa kuollut ja äitinsä elossa. Tarina on surrealistinen, ja jättää katsojalle avoimia kysymyksiä, joita jokainen voi miettiä omalla tavallaan.
Keskeiset näyttelijät

| --- | --- |
 Amanda Thurman – Anna Henderson  Delia De Giovanni – Julie Henderson  Bruce Marsland – Jonathan  Sirkka Runolinna – Annan äiti  Matti Ruuhonen – Birger Westling  Anna Kaarna – tyttö  Nick Lovelock – Marty  Tracy Lipp – Janitor  Mark Philips – Uutistenlukija :  Hirviöt Mr. Lordi  Amen  Kita  Kalma  Enary
Tuotantoryhmä

Käsikirjoitus: Mr. Lordi, Lauri Haukkamaa
Kuvaus: Jean-Noel Mustonen
Leikkaus: Pauliina Punkki
Äänitys: Sebastian Lindholm
Tuottaja: Leila Lyytikäinen
Tuotantoyhtiö: Kinoproduction / BMG
Levitysyhtiö: Kinoproduction / BMG
TV-esitykset

19. marraskuuta 2004 (SubTV)
27. joulukuuta 2004 (SubTV)
Julkaisut

The Kin on mukana seuraavilla DVD-julkaisuilla:
Lordi: The Monsterican Dream Limited Edition (2004)
Lordi: The Kin (promo-DVD 2004)
Lordi: Market Square Massacre (2006)
Lordi: Zombilation – The Greatest Cuts (2009)
Aiheesta muualla

Virallinen traileri (Arkistoitu – Internet Archive)
Leffatykki.comin arvostelu elokuvasta (Arkistoitu – Internet Archive)
Mr. Lordi Annan huoneen ovella elokuvan lopussa.
Tuohikotanen

Tuohikotanen voi tarkoittaa ainakin seuraavia:
Tuohikotanen, lampi Jyväskylässä
Tuohikotanen, lampi Jämsässä
Tuohikotanen, lampi Tampereella.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tuohikotanen”, voi hakea sivunnimihaulla, laajalla sivunnimihaulla tai tekstihaulla.
Tunturiängelmänruoste

| Tunturiängelmänruoste> Uhanalaisuusluokitus |
| --- | --- |
 
Suomessa::  Elinvoimainen
 
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Luokka::  Pucciniomycetes
Lahko::  Ruostesienet Pucciniales
Heimo::  Pucciniaceae
Suku::  Ruosteet Puccinia
Laji::  rhytismoides
Kaksiosainen nimi
 Puccinia rhytismoides  Johanson (1886) 
Synonyymit
 Sclerotelium rhytismoides (Johanson) Syd., 1921 
Katso myös
   Tunturiängelmänruoste Wikispeciesissä  
Infobox OKNimi-testi OK: 
Tunturiängelmänruoste (Puccinia rhytismoides) on ruostesienilaji, jota on tavattu harvinaisena Norjassa sekä Suomen Enontekiöllä. Sitä esiintyy nimensä mukaisesti tunturiängelmällä (Thalictrum alpinum). Lajin on tieteelle kuvannut Johanson 1886, mutta sen taksonominen asema on epäselvä. Laji ei näytä tarvitsevan useampia väli-isäntiä, vaan pysyy ängelmällä loisena. Sille se aiheuttaa ruskeita tervatäplämäisiä laikkuja ja lehtien kiiltävää epämuotoisuutta.
Lajinimeksi valikoitunut "rhytismoides" juontuu tervatäplien sienisuvun nimestä Rhytisma.
Trevelyan

Trevelyan voi tarkoittaa ainakin seuraavia:
Henkilöt

Anne-Marie Trevelyan (s. 1969), brittiläinen konservatiivipuolueen poliitikko
Charles Trevelyan (1870–1958), brittiläinen poliitikko, opetusministeri 1924 ja 1929–1931
George Trevelyan eli George Otto Trevelyan (1838–1928), brittiläinen 1800-luvun poliitikko ja historiantutkija
George Macaulay Trevelyan eli G. M. Trevelyan (1876–1962), brittiläinen historiantutkija 1900-luvulla
Julian Trevelyan (1910–1988), brittiläinen runoilija
Muut

Alexander ”Alec” Trevelyan, kuvitteellinen hahmo James Bond -elokuvassa 007 ja kultainen silmä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Trevelyan”, voi hakea sivunnimihaulla, laajalla sivunnimihaulla tai tekstihaulla.
Tähtikolibrit

| Tähtikolibrit |
| --- | --- |
 Ecuadorinandienkolibri
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Tähtikolibrit Oreotrochilus  Gould, 1847
Katso myös
   Tähtikolibrit Wikispeciesissä   Tähtikolibrit Commonsissa 
Infobox OKNimi-testi OK: 
Tähtikolibrit (Oreotrochilus) on kolibrien heimoon kuuluva lintusuku. Sukuun kuuluu viisi Etelä-Amerikassa elävää lajia.
Tähtikolibrilajit

Ecuadorinandienkolibri (Oreotrochilus chimborazo)
Andienkolibri (Oreotrochilus estella)
Eteläandienkolibri (Oreotrochilus leucopleurus)
Perunandienkolibri (Oreotrochilus melanogaster)
Boliviankolibri (Oreotrochilus adela)
Turo Inkiläinen

Turo Johannes Inkiläinen (s. 21. syyskuuta 1980 Kuhmoinen) on entinen suomalainen kestävyysjuoksija. Hän edusti Kuhmoisten Kumua, ja hänen valmentajanaan toimi Lasse Mikkelsson. Kalevan kisoissa Inkiläinen voitti kolme pronssia 5 000 metrin juoksussa sekä pronssia 10 000 metrin juoksussa. Lisäksi hän saavutti pronssia 12 kilometrin maastojuoksussa sekä edusti kertaalleen Suomea maastojuoksun EM-kilpailuissa. Virallisissa kilpailuissa Inkiläinen ei ole esiintynyt vuoden 2011 jälkeen.
Turo Sipilä

Turo Sipilä (s. 26. helmikuuta 1997) on suomalainen maastohiihtäjä.
Sipilä sijoittui Euroopan nuorten olympiafestivaaleilla 2015 perinteisen hiihtotavan sprintissä 13:nneksi ja 4 × 5 kilometrin sekaviestissä neljänneksi. Nuorten MM-kilpailuissa 2017 hän oli perinteisen hiihtotavan sprintissä yhdeksäs.
Sipilä kilpaili maailmancupissa ensimmäisen kerran Rukalla marraskuussa 2018. Hän sai heti ensimmäisen maailmancupin pisteensä oltuaan perinteisen hiihtotavan sprintissä 30:s.
Trinomi

Trinomi on algebrassa polynomi, joka koostuu kolmesta termistä. Trinomi on siis kolmen monomin summa.
Esimerkkejä

3x + 5y + 8n
4t + 9s + 3y
2s + 7pt + 5s
Toteutuvuus

Toteutuvuus on matemaattisen logiikan käsite. Teoriaa sanotaan toteutuvaksi (engl. satisfiable), jos sillä on malli.
Joskus konsistenssilla tarkoitetaan toteutuvuutta ("semanttinen määritelmä"), useimmiten ristiriidattomuutta ("syntaktinen määritelmä").
Trio-90

Trio-90 Jyväskylästä oli kaukalopalloliigassa pelannut joukkue. Joukkue saavutti 2 liigan mestaruutta ja 3 pronssimitalia. Trio Junioreilla Jyväskylässä on myös aktiivista toimintaa nykyäänkin. Trio Juniorit on suomen ainoa kaukalopalloseura, mikä on saanut arvokkaan Nuori Suomi-sinettiseura-valinnan.
SM-mitalit kaukalopalloliigassa

90-91: Kultaa
91-92: Pronssia
92-93: Kultaa
95-96: Pronssia
97-98: Pronssia